open-index/open-wikipedia-markdown huggingface dataset:
Arasdemningen

:*Må ikke forveksles med [[Aras vannkraftverk]] på samme elv, i [[Armenia]].*
**Aras-demningen** er en demning med vannkraftstasjon beliggende i elva Araks (også kalt Aras) helt sørvest i Nakhitsjevan i Aserbajdsjan, på grensen til Iran. Utbyggingen skjedde fra 1964 til 1971.

Anlegget har turbiner med installert produksjonskapasitet (ytelse) på 44 MW, fordelt på 4 like store turbiner som står plassert i både Aserbajdsjan og Iran. Det ligger således en kraftstasjon på hver side av landegrensen.

Oppdemmingen skaper Arasreservoaret på hele 145&nbsp;km² areal. Demningen er 40 meter høy og 1.026 meter lang.

## Se også
*Liste over verdens største vannkraftverk

## Eksterne lenker
* Avtale mellom Sovjetunionen og Iran - 1957.
Saemangeumdemningen

**Saemangeumdemningen** er en demning som ligger på Koreahalvøyas vestkyst. Den er verdens lengste menneskeskapte dike med sin over 33 km lengde. Mellom demningens endepunkter skal det gjenvinnes 400 km² sjøbunn fra Vesthavet og det tidligere Saemangeumestuaret.

Sørkoreanske myndigheter vedtok prosjektet i 1991, som ligger like sør for industribyen Gunsan i provinsen Nord-Jeolla, 270 km sør for Seoul. Formålet var å gjenvinne 400 km² til bruk som landbruksjord, samt etablere et ferskvannsreservoar.

Det er investert nesten to billioner sørkoreanske won i konstruksjonsarbeidet, senere 220 milliarder won på å styrke konstruksjonen og ytterligere 1,31 billioner won på å omforme tidevannsflatene til landbruksjord og vannreservoar. I demningen er det anlagt to sluser for å slippe båttrafikk igjennom. Arbeidet innenfor demningen vil fortsette fram til 2020.

Prosjektet ble ikke lansert uten motargumenter. Miljøvernere mener oppdemningen som få negative konsekvenser for det lokale miljøet og har forsøkt å stanse arbeidene, uten å lykkes. Men Sør-Koreas høyesterett stanset arbeidene midlertidig i 1999 og 2005. I april 2006 ble det viktigste arbeidet ferdigstilt, selve demningen. Den er 500 meter lengre enn Afsluitdijk i IJsselmeer, i Nederland, og derfor for tiden verdens lengste sjø-dike.

Offisielt ble prosjektet åpnet 27. april 2010.

## Se også
* Saemangeum
* Miljøvern i Sør-Korea
* The Four Major Rivers Restoration Project

## Referanser

* «Saemangum seawall completed», *[[Korea Herald|The Korea Herald]]*, 22. april 2006, Seoul.

## Eksterne lenker
* 
*  Saemangeumdemningens prosjektkontor
Saemangeum

**Saemangeum** er en tidevannsflate på vestkysten av Koreahalvøya, mot Vesthavet i provinsen Nord-Jeolla i Sør-Korea.

Flaten er oppdemmet av Saemangeumdemningen som stod ferdig i 2006 etter flere års kamp mellom myndigheter og miljøverngrupper. Området som demmes opp skal etter hvert bli tilrettelagt for landbruk og industri. Før oppdemningen var estuaret et viktig habitat for trekkfugler. Ferdigstilingen av demningen antas å ha negativ effekt på fuglelivet. Over 400.000 lofugler er avhengig av Saemangeumestuaret for føde for sitt 24000 km lange trekk mellom Asia, Alaska og Russland, inkludert de utrydningstruede vadefuglene sakhalinsnipe og skeisnipe, hver art består av færre enn tusen individer. Birds Korea gjennomførte en egen uavhengig overvåkning av fuglelivet i området i 2006, etter å ha beskyldt myndighetene for ikke å ha konsekvensutredet prosjektet på forhånd.

Saemangeum ligger ved utløpet til Dongjinelva og Mangyeongelva langs Nord-Jeollas kyst, like sør for utløpet til Geumelva.  Nord for området ligger industribyen Gunsan, i sør Byeonsanhalvøya i fylket Buan og i øst byen Gimje.

Anleggsarbeidene startet i 1991, men ble forsinket ettersom miljøverngrupper protesterte mot anleggsvirksomheten i det sørkoreanske rettsvesenet. Den ferdigbygde demningen er over 33 km lang og erstatter en kystlinje som er over 100 km lang. Planen er at 400&nbsp;km² (tilsvarer vel 2/3-deler av Seoul) skal gjenvinnes, noe som gjør det til ett av verdens største landgjenvinningsprosjekter noen gang.

Offisielt ble prosjektet åpnet 27. april 2010. Demningen er 500 meter lengre enn Afsluitdijk i IJsselmeer, i Nederland.

2. august 2010 ble Saemanguem godkjent av Guinness World Records som verdens lengste menneskeskapte sjøbaserte demning.

## Galleri

Fil:Saemangeum seawall.JPG|Saemangeumdemningen
|Luftfoto av Saemangeumdemningen
|Luftfoto av Saemangeumdemningen
Saemangeum 2004-01.jpg|Satellittfoto av Saemangeumestuaret fra 2004, med synlig sjøbarriere


## Referanser


## Litteratur
* Moores, N.; Battley, P.; Rogers, D.; Park M-N; Sung H-C; Van de Kam, J.; & Gosbell, K. (2006). *Birds Korea – AWSG Saemangeum Shorebird Monitoring Program Report, 2006*. Birds Korea publication: Busan.

## Eksterne lenker
* 
*  Saemangeumdemningens prosjektkontor
*  Saemangeum reference page from Birds Korea
Bomb Patrol Afghanistan

***Bomb Patrol Afghanistan*** er en amerikansk dokumentar-TV-serie sendt første gang i USA 25. oktober 2011 på kabel-TV-kanalen G4.

Serien følger medlemmer av U.S. Navy Explosive Ordnance Disposal på deres jobb i Afghanistan. Opdragene er å fjerne/uskadeliggjøre eksplosiver plantet av Taliban, hovedsakelig improviserte bomber. Serien ble til av inspirasjon fra filmen *[[The Hurt Locker]]*. Ti episoder er planlagt.

## Episoder
#«Rules of Engagement» (25. oktober 2011)
#«The Road of Blood» (1. november 2011)
#«The Triggerman» (8. november 2011)
#«Live Charge» (15. november 2011)

## Referanser


## Eksterne lenker
*
Épernay

**Épernay** er en kommune i departementet Marne i regionen Grand Est nordøst i Frankrike. Épernay er underprefektur i departementet.

I Épernay ligger hovedkontorene til noen av de største champagnemerkene, som Moët & Chandon, Pol Roger og Eugène Mercier. De større merkene ligger samlet på den store gaten *Avenue de Champagne*.

Severdig i Épernay er «des caves de champagne», de tunneler der champagneflaskene lagres. Under Avenue de Champagne ligger ca 300 millioner flasker av forskjellige merker.

## Historie
Épernay (*Sparnacum*) tilhørte erkebiskopene av Reims fra 400- til 900-tallet, da byen kom under grevene av Champagne. Den ble stygt herjet under Hundreårskrigen, og ble brent av Frans I i 1544. Den motstod Henrik av Navarra i 1592, og marskalk Biron falt under det angrep som fant sted før byen til slutt ble erobret. I 1642 ble den, sammen med Château-Thierry, gjort til hertugdømme og gitt til duc de Bouillon.

## Befolkningsutvikling
***Antall innbyggere i kommunen Épernay***

## Se også
* Champagnedistriktet, et sammensatt verdensarvområde

## Referanser


## Eksterne lenker
* 
* Kommunedata INSEE
Lista Fuglestasjon

**Lista Fuglestasjon** ble stiftet i **1990** og holder til ved Lista fyr i Farsund kommune. Fuglestasjonens hovedvirksomhet er standardisert nettfangst og ringmerking av fugl, men det foretas også overvåkning av rastende fugl på stasjonsområdet (ca 3 kvm stort), og tellinger av trekkende sjøfugl. Fuglestasjonens formål er å samle inn data om fugletrekket over tid, og tidsseriene strekker seg per 2013 over en sammenhengende periode på 24 år.  

Den standardiserte ringmerkingen gjennomføres etter samme prinsipper hver sesong, bl.a. er innsats og biotopforhold sammenlignbare år for år. Innsatsen fordeler seg over to perioder i året hvor det blir fanget og ringmerket fugl hver dag gitt at værforholdene tillater det. De to periodene er definert som vårsesong fra 15. mars til 10. juni, og høstsesong fra 15. juli til 15. november. Nettfangsten opphører i hekketida og på vinteren. Årlig blir det ringmerket ca 7000 fugl, rundt 1000 i vårsesongen og omtrent 6000 i høstsesongen. Det blir fanget mest av spurvefugl som piplerker, sangere, fuglekonger, meiser, finker, stær og trostefugler.

Overvåkingsarbeidet ved Lista Fuglestasjon ble i 2005 innlemmet i Program for terrestrisk naturovervåkning (TOV) ved Miljødirektoratet, et program som dokumenterer biologisk mangfold i Norge.

## Eksterne lenker
* listafuglestasjon.no
Leven Rambin

**Leven Alice Rambin** (født 17. mai 1990 i Houston, Texas) er en amerikansk skuespillerinne.

Rambin frekventerte ofte i såpeserien *[[All My Children]]* fra 2004 til 2008, i rollene som halvsøstrene Ava Benton og Lily Montgomery. Hun har dessuten hatt gjesteroller i TV-serier som **', ''[[Private Practice]]'', ''[[Grey's Anatomy]]'', **' og *[[One Tree Hill]]*.

I 2012 spiller hun Glimmer i *[[The Hunger Games (film)|The Hunger Games]]*. Hun har også fått en rolle i *[[Of Men and Mavericks]]* med Gerard Butler og Elisabeth Shue samme år.

## Filmografi
* *[[Of Men and Mavericks]]* (2012) – Kim
* *[[The Hunger Games (film)|The Hunger Games]]* (2012) – Glimmer
* *[[Good Morning Rabbit]]* (2012) – Dumbleshe (1 episode)
* *[[One Tree Hill]]* (2011) – Chloe Hall (3 episoder)
* **' (2011) – Molly Sloan (4 episoder)
* ''[[Wizards of Waverly Place]]'' (2011) – Rosie (3 episoder)
* ''[[Scoundrels]]'' (2010) – Heather (8 episoder)
* ''[[Grey's Anatomy]]'' (2010) – Sloan Riley (5 episoder)
* ''[[Case 219]]'' (2010) – Carla Evans
* ''[[Private Practice]]'' (2010) – Sloan Riley (1 episode)
* ''[[Babe]]'' (2010) – Sarah
* ''[[All My Children]]'' (2004–2010) – Ava Benton (160 episoder)
* **' (2008–2009) – Riley Dawson (10 episoder)
* *[[Gigantic]]* (2008) – Missy Thaxton
* *[[Lipstick Jungle]]* (2008) – Chloe Jameson (1 episode)
* *[[Austin Golden Hour]]* (2008) (TV) – Annie
* *[[Law & Order: Special Victims Unit]]* (2007) – Reagan Michaels (2007)
* *[[The Book of Daniel]]* (2006) – Caroline Paxton (4 episoder)
* *[[The Forever Purge]]* (2021) – Harper Tucker

## Referanser


## Eksterne lenker
* 
*
Kylie: La La La

***Kylie: La La La*** er en bildebok utgitt av australske sangeren Kylie Minogue. Tittelen på boken kommer fra en linje gjorde berømt i hennes hitsingel «Can't Get You Out of My Head». Dette er ikke en tradisjonell biografi, men heller en billedlig biografi som er en fotografisk titt på stilisering av Kylies karriere. Boken har mange bilder, for det meste uttak fra tidligere fotoskyter. William Baker skrev mesteparten av teksten i boka, men mange seksjoner inkluderer håndskrevne avsnitt av Kylie.

## Pocketbok-utgave
*La La La* var fullstendig omskapt for pocketbok-publikasjonen. Denne versjonen inneholdt nye bilder og en nytt forside. Boken ble oppdatert til å inkludere detaljer om hennes turne *[[KylieFever2002]]*, som fant sted etter utgivelsen av den første utgaven.

## Eksterne lenker
* Kylie Minogues offisielle nettsted
Vernon (Eure)

**Vernon** er en kommune i departementet Eure i regionen Normandie nord i Frankrike.

## Befolkningsutvikling
***Antall innbyggere i kommunen Vernon (Eure)***

## Referanser


## Eksterne lenker
* 
* Kommunedata INSEE
Carstensfjella

**Carstensfjella** er et fjellparti ved Kronprins Olav Kyst i den østlige delen av Dronning Maud Land. Fjellpartiet strekker seg om lag ni kilometer østover fra Kapp Begichev og er navngitt etter antarktispioneren Carsten Borchgrevink.

## Kilder
*
Dronning Fabiolafjella

**Dronning Fabiolafjella** er en gruppe mindre fjell i den vestlige delen av Thorshavnheiane i Dronning Maud Land. Fjellpartiet ligger 170 kilometer sørvest for Lützow-Holmbukta og har en utstrekning på om lag 60 kilometer. Det består hovedsakelig av sju mindre massiv som strekker seg i nord-sør-retning og danner en delvis barriere for innlandsisens bevegelse.

Fjellene ble oppdaget og fotografert fra fly av en belgisk ekspedisjonen i oktober 1960 og navngitt etter Doña Fabiola de Mora y Aragón i anledning hennes vielse med kong Baudouin I av Belgia. I november-desember samme år gjennomførte en japansk ekspedisjon geologiske undersøkelser her. Den ga fjellene navnet «Yamato Sanmyaku» (*Yamatofjellene*).

## Kilder
*
*Kart som beskriver belgiske toponymer i Antarktis Belgian Science Policy, 2009
Banker

**Banker** kan ha flere betydninger.

* En banker kan bety en storfavoritt i hesteveddeløp, i betydningen *den eneste hesten i løpet det spilles på*.

* Banker kan være grunner eller forhøyninger på havbunn -
** se Banke og Fiskebanker

* For finansielle institusjoner, se Bank, eller Norske banker

* *Se også *Bank (andre betydninger)''
Xishuipo

**Xishuipo** (kinesisk: 西水坡; pinyin: *Xīshuǐpō*) er et neolittisk arkeologisk funnsted i byprefekturet Puyang i provinsen Henan i Folkerepublikken Kina. Det tilknyttes Yangshaokulturen. Stedet ble utgravd i 1987/1988; 186 graver ble avdekket.

I et av gravstedene, M45, fant man restene av en høy voksen mann flankert av to mosaikker laget av hvite skjell; et tigermønster til høyre og et dragemønster til venstre. Skjellmosaikker ble også avdekket i to nærliggende graver. Begravelsen omfattet også tre unge barns lik. Noen arkeologer antar at den døde mannen var en sjaman.

## Litteratur
* Sarah Allan (red.): *The Formation of Chinese Civilization: An Archaeological Perspective*,
Su Song

**Su Song** (kinesisk: 蘇頌, pinyin: *Sū Sòng*, stilnavn: *Zirong* 子容, født i 1020 nær Quanzhou i Fujian i Kina, død  1101) var en kinesisk vitenskapsmann, statsmann og universalviter under Songdynastiet.

Han gjorde store innsatser innen astronomi, kartografi, horologi, farmasi, geologi, zoologi, botanikk, mekanikk, arkitektur, og poesi, og var også diplomatisk sendemann for keiserhoffet. Han var ved siden av Shen Kuo en av sin tids fremste kinesiske universalgenier.

## Referanser


## Litteratur
* Joseph Needham, Taipei, Caves Books Ltd, 1986 :
** *Science and Civilization in China : Volume 1, Introductory Orientations*,
** *Science and Civilization in China : Volume 3, Mathematics and the Sciences of the Heavens and the Earth*,
** *Science and Civilization in China : Volume 4, Physics and Physical Technology, Part 3 : Civil Engineering and Nautics*,
** *Science and Civilization in China : Volume 5, Chemistry and Chemical Technology, Part 1 : Paper and Printing*.
** *Science and Civilization in China : Volume 6, Biology and Biological Technology, Part 1 : Botany*.
* Derk Bodde: *Chinese Thought, Society, and Science*, Honolulu: University of Hawaii Press, 1991.
Ulven og månen

«***Ulven og månen***» er en roman av Margit Sandemo fra 1969. Opprinnelig var dette en kortroman fra 1963 som ble utgitt under tittelen «*Vargen och månen*», men ble utgitt i en lengre form i 1969. Den ble også ytterligere omskrevet da den ble utgitt som føljetong i ukebladet Allers i 1973. «Ulven og månen» er også utgitt som bok nr 28 i serien «*Margit Sandemos beste føljetonger*». I 1978 kom den som en roman blant flere på forlaget Winther, da under tittelen «*Ingen så det skje*». Handlingen er lagt til 1800-tallet, der Sandra Winter mister alt hun eier da faren går konkurs og deretter begår selvmord. Sandra tvinges til å ta jobb på godset Elms of Goram som guvernante, hos søskenparet Colin og Moira, og deres eksentriske stemor Lady Cynthia. På godset dukker også mystiske Duncan opp, en ung mann, hvis herkomst er ukjent. Han har vokset opp på en øde øy ute i havet sammen med en gammel mann, men trekkes hele tiden mot herresetet Goram, uten at Duncan selv vet hvorfor. Elms of Goram skjuler mystiske hendelser i fortiden som brann, svik i kjærlighet, og forsvunne personer. Alle disse trådene nøstes sammen til alt avsløres i en rettssak, etter at man i den avstengte delen av Goram har funnet to personer som har vært døde i over 20 år.

## Utgivelser i utvalg
*«Margit Sandemos beste føljetonger nr. 28», Bladkompaniet 1985 ISBN 82-509-1596-8
*«Margit Sandemos beste dobbeltbok», Schibsted 2006

## Kilder
*«Kjære Margit», Bladkompaniet 1994
Arthur Pryor

**Arthur Willard Pryor** (født 22. september 1870 i Saint Joseph, Missouri, død 18. juni 1942 i St. Louis) var en amerikansk trombonist, orkesterleder og komponist.

Arthur Pryor var en av sin tids fremste trombonister; han spilte med Sousa Band (1892-1903). Pryor etablerte senere «The Pryor Band», etter en krangel med Sousa vedrørende salær, som kom til å turnere over hele USA og bli nesten like populært som Sousas band. Han komponerte og arrangerte dessuten over 300 forskjellige verker og småstykker. Mest kjent av hans komposisjoner er nok hans «The Whistler and His Dog».

Pryor ligger gravlagt i «Glenwood Cemetery» i Monmouth County.

## Referanser


## Eksterne lenker
* 
* 
* 
* 
*  arthurpryor.com Fanzine
Kamal al-Ganzuri

**Kamāl al-Ǧanzūrī** (, egyptiskarabisk uttale: [kæˈmæːl elɡænˈzuːɾiː]; også skrevet Kamal Ganzouri; født 12. januar 1933 i al Minufiyah, død 31. mars 2021 i Kairo) var en egyptisk økonom som var Egypts statsminister i to perioder, først 1996–1999 og deretter 2011–2012.

Han overtok i 1996 etter Atef Sedki og ble selv etterfulgt av Atef Ebeid. Han ble kalt «de fattiges minister» og «opposisjonsministeren» på grunn av måten han behandlet de fattige og den politiske opposisjonen. Før han ble statsminister var han også minister for planlegging og internasjonalt samarbeid.

## Referanser
Anton Hauge

**Anton Hauge** (1933–2024) var en norsk lege og professor i fysiologi ved Universitetet i Oslo (UiO). 

Han gjennomførte medisinsk utdanning ved UiO (cand.med.) og tok den medisinske doktorgraden (dr.med.) i 1969 påfulgt av to år som postdoktor og Fulbright-stpendiat ved Cardiovascular Research Institute ved University of California, San Francisco. Deretter arbeidet han som førsteamanuensis og senere professor ved Fysologisk Institutt (FI) ved UiO. I en periode på 1970-tallet arbeidet han også som anestesilege ved Ullevål sykehus.   

Hauges forskning omfatter mange temaer: forandringer i blodkoagulasjon ved infeksjoner, hjertemuskulaturens metabolisme under forhold med varierende oksygentilførsel, reguleringsmekanismer i lungesirkulasjonen, de perifere kjemoreceptorers tilpasning til lavt oksygentrykk (samarbeid med professor Gnaiger i Innsbruck) o.a.

I 1999 ble han tildelt UiOs pris for fremragende forskningsformidling og H.M. Kongens gullmedalje i 1980 (sammen med Gunnar Nicolaysen) for sin forskning i sirkulasjons- og respirasjonsfysiologi. Han var også tildelt Astraprisen fra Norsk anestesiologisk forening for sitt arbeid med å initiere forskningssamarbeid mellom fysiologer og anestesileger.

I fem år var han fast spaltist i *Aftenposten* og var medredaktør i Kunnskapsforlagets *[[Store medisinske leksikon]]*. Hauge var radiokåsør i 1980-årene og deltok på tre ekspedisjoner i regnskogen i Syd-Amerika.

## Referanser
Saint-Étienne-du-Rouvray

**Saint-Étienne-du-Rouvray** er en kommune i departementet Seine-Maritime i regionen Normandie nord i Frankrike.

## Geografi

Saint-Étienne-du-Rouvray er en stor forstad med lett industri og en del skog beliggende ved bredden av Seine, rundt 6&nbsp;km sør for Rouen. Kommunen betjenes av trikken i Rouen.

## Befolkningsutvikling
***Antall innbyggere i kommunen Saint-Étienne-du-Rouvray***

## Referanser


## Eksterne lenker
* 
* Kommunedata INSEE
Magnus Krog

**Magnus Krog** (født 1987) er en norsk kombinertutøver. Krog tilhører Høydalsmo Idrottslag og Granåsen Skiteam.

## Karriere
Han debuterte internasjonalt i B-verdenscupen (nå kontinentalcupen) i 2005, og ble nummer 3 sammenlagt i sesongen 2007/08 og nummer 2 i 2010/11. I junior-VM i Planica / Tarvisio i 2007 ble han nummer 7 på normaldistansen (HS100 / 10&nbsp;km), 13 på sprint (HS100 / 5&nbsp;km) og var på det norske laget som tok bronsemedaljer i lagkonkurransen (HS100 / 4 x 5&nbsp;km). I Sommer Grand Prix 2011 ble han nummer 6 sammenlagt.

Krog debuterte i verdenscupen i Trondheim i desember 2008, og gikk sitt første verdenscuprenn utenlands i Lahtis i mars 2011. Sammenlagt sesongen 2010/11 ble han nummer 41. Han tok sin første verdenscupseier 25. november 2011 i Kuusamo (HS142 / 10&nbsp;km).

Krog gikk sammen med Jørgen Graabak, Magnus Moan og Håvard Klemetsen på det norske laget som tok sølv i lagkonkurransen i normalbakken i VM 2013 i Val di Fiemme. Alle fire tilhører Granåsen Skiteam.

I Vinter-OL 2014 tok Krog bronsemedalje på den første øvelsen individuell normal bakke. I lagkonkurransen ble det gull. Krog gikk der sammen med Magnus Moan, Håvard Klemetsen og Jørgen Graabak.

## Verdenscupseire

## Sammenlagtplasseringer i verdenscupen

## Priser og utmerkelser
* 2012: «Årets gjennombrudd» i 2011, Idrettsgallaen 2012
## Referanser


## Eksterne lenker
*
Le Grand-Quevilly

**Le Grand-Quevilly** er en kommune i departementet Seine-Maritime i regionen Normandie nordvest i Frankrike.

## Geografi
Le Grand-Quevilly er den tredje største forstaden til Rouen, og har blant annet en havn med mye lett industri beliggende omtrent 5&nbsp;km sørvest for sentrum av Rouen.

## Befolkningsutvikling
***Antall innbyggere i kommunen Le Grand-Quevilly***

## Referanser


## Eksterne lenker
* 
* Kommunedata INSEE
Frederik (1529-56)

**Hertug Frederik** (født 1529, død 27. oktober 1556) var yngste sønn av kong Frederik I og hans dronning Sophie av Pommern. 

Frederik var forutbestemt til å søke bispeverdigheten og fikk derfor en halvlærd oppdragelse via sin halvbror Christian IIIs tyske hoffprest Andreas Jedicke. Da hertugdømmene skulle deles, ble han forbigått men fikk samtidig lovnad på erkebispedømmet Bremen. Da det ikke lykkedes å skaffe ham dette, fikk han som erstatning et kannikkedømme i Köln.

## Fyrstbiskop
Siden han var blitt hyllet av hertugdømmenes stender, ble brødrene hans dog utfordret til å gi ham en del av hertugdømmene. For å unngå dette overdro kongen ham bispedømmet Slesvig med Svabsted, først som koadjutor (medhjelper). I 1549 inngikk han i Assens en avtale med sine brødre om å gi avkall på all rett til hertugdømmene både for ham selv, men også for hans mannlige etterkommere. Da Slesvigs første evangeliske biskop etter reformasjonen – Tilemann van Hussen – døde i 1551, tiltrådte Frederik som fyrstbiskop. I 1552 oppnådde han også å bli administrator av det katolske bispedømme Hildesheim.

Frederik døde i oktober 1556 hos sin mor i Kiel, etter å ha testamentert sine eiendommer til broren Adolf av Slesvig-Holsten-Gottorp, inklusiv det Slesvig stift som han egentlig hadde forpliktet seg til å avlere til kongen. Frederik og Adolf synes å ha hatt et nært forhold, og i motsetning til halvbroren kong Christian, har de trolig hatt et lunkent forhold til kirkelige spørsmål. Han ble begravet i Slesvig domkirke, hvori en minnetavle med hans våpen ses delsvis skjult bak Bordesholmalteret. 

Våpenmerkene er de tradisjonelle arving til Norge, hertug av Slesvig, Holsten osv. som alle yngre sønner av de danske, oldenborgske konger førte frem til 1660. I hjerteskjoldets 2. felt, ses stadig den ene av fyrstebispedømmet Slesvigs to nøkler. 

## Referanser
MS «Høyanger»

**MS «Høyanger»** var et norsk linjeskip, levert fra Burmeister & Wains Maskin & Skibsbyggeri, København, til rederiet Westfal-Larsen & Co AS, Bergen i august 1926. Skipet seilte for Westfal-Larsen i rederiets linje mellom USA og Sør-Amerika.

Under andre verdenskrig foretok skipet en lang rekke seilinger over Atlanterhavet, både i konvoier og som individuelt skip.

Skipet ble solgt til Flakkes Rederi i Kristiansund i 1958, solgt for opphugging i 1961 og hugget opp i Hamburg samme år.

## Eksterne lenker
* 
*
Det mongolske alfabetet

**Det mongolske alfabetet** er det tradisjonelle skriftsystemet for å skrive mongolsk. I dag brukes alfabetet for å skrive mongolsk i Indre Mongolia-regionen i Folkerepublikken Kina, mens i Ytre Mongolia brukes kyrillisk. Alfabetet ble også brukt til å skrive mandsjuisk under Qing-dynastiet etter at grunnleggeren Nurhaci bestemte seg for å bruke det som mandsjuenes skriftspråk, men siden alfabetet ikke var helt tilpasset mandsjuisk ble det utviklet en mandsjuisk variant. Også et par andre språk, som for eksempel evenkisk, har blitt skrevet med alfabetet. Alfabetet kalles også **Hudum**, som er oirat for «tradisjonell», i motsetning til klarskrift (*Todo*, «eksakt»).

Som i arabisk henger bokstavene i hvert ord sammen, og alle bokstaver har tre forskjellige former avhengig av deres posisjon i ordet: innledende, medial eller avsluttende. I noen tilfeller finnes det varianter som velges for å harmonere visuelt med den etterfølgende bokstaven. Mongolsk skrift skrives vertikalt fra venstre til høyre. I motsetning til japansk, kinesisk og koreansk skrift som kan skrives både vertikalt og horisontalt, er ikke mongolsk skrift egnet for å skrives horisontalt. Hvis skriften skal skrives horisontalt, som den ofte må på datamaskiner, må bokstavene roteres 90 grader.

Alfabetet skiller ikke mellom flere vokaler (*o*/*u*, *ö*/*ü*, og medial/avsluttende *a*/*e*) og konsonanter (*t*/*d*, *k*/*g*, noen ganger *ž*/*y*) som ikke var nødvendig i uigurisk, som alfabetet avstammer fra.
Situasjonen er ikke ulik den i engelsk, der ti eller flere vokaler representeres med bare fem bokstaver, og *th* brukes for to ulike lyder. Ofte må den korrekte lyden derfor tolkes utfra kontekst.

## Historie

Under en krig mot naimanerne rundt år 1204 ble den uiguriske skriveren Tatar-Tonga kidnappet av mongolene. Han introduserte det uiguriske alfabetet, og tilpasset det for å skrive mongolsk.

I 1587 utarbeidet Ayuush Güüsh (Аюуш гүүш) en rekke ekstra bokstaver for å transkribere språklyder i fremmede språk som tibetansk, kinesisk og sanskrit. Denne utvidelsen er kjent ved navnet Ali-Gali (Али-гали).

## Avledede skriftsystemer

### Oiratisk klarskrift

I 1648 utviklet den oiratiske munken Zaya-pandita Namkhaijamco denne varianten for å lage et skriftspråk som lå nærmere det muntlige språket, og samtidig gjøre det lettere å transkribere tibetansk og sanskrit. Skriftsystemet ble brukt av kalmukkene i Russland frem til 1924, da det ble erstattet av kyrillisk. I Xinjiang i Kina brukes skriftsystemet fortsatt av oiratene.
  
### Vaghintaraskrift
En annen variant ble utviklet i 1905 av den burjatiske munk Agvan Dorzjijev. Tanken var å minske tvetydighetene i det tradisjonelle mongolske alfabetet, og å støtte russisk transkripsjon. Den største forandringen var imidlertid avskaffelsen av de ulike posisjonsspesifikke formene av samme bokstav. Alle bokstavene ble basert på de mediale formene i det opprinnelige alfabetet.

## Bokstaver

Noter:




## Eksempler

* Translitterasjon: 
* Kyrillisk: 
* Transkripsjon: 
* Gloser: Wikipedia frie omni-dyptgripende speil skrift er.
* Oversettelse: Wikipedia er den frie encyklopedi.

## Referanser
Rundfunkchor Berlin

**Rundfunkchor Berlin** (*Berlin radiokor*) er et profesjonelt, blandet kor i Berlin, stiftet i 1925. Rundfunkchor Berlin har et internasjonalt renommé og vant i 2011 sin tredje Grammypris.

Blant sjefsdirigentene har vært Simon Halsey (2001–2014) og Gijs Leenars (siden 2014).

## Referanser


## Eksterne lenker
* 
*
Konzerthausorchester Berlin

**Konzerthausorchester Berlin** (inntil juli 2006 kalt Berliner Sinfonie-Orchester/BSO) er blant de største orkestrene i Berlin. Det ble grunnlagt i 1925 med utgangspunkt i det tidligere Blüthner-Orchester. Orkesteret har tilhold i Konzerthaus Berlin på Gendarmenmarkt. 

## Sjefdirigenter

* 1952–1959 Hermann Hildebrandt
* 1959–1960 Václav Smetáček (første gjestedirigent)
* 1960–1977 Kurt Sanderling
* 1977–1984 Günther Herbig
* 1984–1992 Claus Peter Flor
* 1992–1998 Michael Schønwandt
* 2001–2006 Eliahu Inbal
* 2006–2011 Lothar Zagrosek
* 2012-2019 Iván Fischer
* 2019–2023 Christoph Eschenbach
* fra 2023: Joana Mallwitz

## Eksterne lenker

* 
*
Eddington-luminositet

**Eddington-luminositet** (også *Eddingtongrensen*) er den høyeste luminositet som kan passere gjennom et lag av gass i hydrostatisk likevekt. Det utoverrettede strålingstrykket på en stjernes ytterste gasslag balanserer da på gravitasjonens innoverrettede akselerasjon. Ut fra masse-luminositets-sammenhengen kan likevekten benyttes for å sette grensen for en stjernes maksimale masse. Om en stjernes luminositet overskrider Eddingtongrensen for et lag på stjerneoverflaten kastes gasslaget ut fra stjernen. Fenomenet er oppkalt etter Arthur Eddingtons innsats på 1920-tallet.

## Eksempel
Gammaglimter, novaer og supernovaer er eksempel på systemer som overskrider sin Eddington-luminositet med en stor faktor over svært korte tidsrom. Ved slike tilfeller blir resultatet en radikal endring i fysikalsk struktur i form av at en del av stjernenes masse støtes ut. Visse røntgenbinærer og aktive galaksekjerner har evnen til å opprettholde luminositeter helt oppunder Eddingtongrensen over betydelig tid.

## Litteratur
*
Medusas flåte (roman)

***Medusas Flåte*** er en roman av den østerrikske forfatteren Franzobel. Boken handler om forliset av den franske fregatten «Medusa» i 1816, der kun 15 av totalt 400 personer ombord overlevde.

*Medusas flåte* var i 2017 nominert til Den tyske bokprisen, og vant Bayerischer Buchpreis.

Boken ble utgitt på norsk av Cappelen Damm i 2019, oversatt av Ute Neumann.

## Karakterer
* Viktor, gutt som har rømt fra sin rike familie.
* Hosea Thomas, matros.
* Jean Baptist Henri Savign, skipslege.
* Alexandre Correard, geolog.
* Charles Picard, notar og eier av bommulsplantasje i Afrika.
* Adelaide Picard, Charles kone.
* Hugues Furoy de Chaumareys, kaptein.

## Referanser
Orstad Idrettslag

**Orstad Idrettslag** (stiftet 29. september 1977) er et norsk idrettslag fra Orstad i Klepp.

## Fotball
Orstads seniorlag i fotball holder per 2012 til i 7. divisjon fotball for herrer. De rykket opp tre år på rad(fra 7-4 div), men så trakk trener Oddgeir Auglend seg og de trakk laget, startet på nytt i 7 div i år.
### Tabellen 2011
I 2011 spilte Orstad i 5. divisjon, avdeling 1. Laget rykket opp til 4. divisjon.

### Divisjonsutvikling

## Eksterne lenker
*
To the Mountains

«**To the Mountains**» er en sang av norske rockebandet BigBang, den ble utgitt som single og på bandets tredje studioalbum, *[[Clouds Rolling By]]*, begge i 2000. Sangen er skrevet av bandets vokalist, gitarist og låtskriver Øystein Greni.

## BigBang-utgivelser med sangen
**[[Clouds Rolling By]]* (2000)
**[[Radio Radio TV Sleep]]* (Konsertversjon) (2003)
**[[Radio Radio TV Sleep (film)]]* (Konsertversjon) (2003)
**[[Something Special - The Best of Bigbang]]* (2007)
**[[Wild Bird EP]]* (Videofil med konsertopptak fra Oslo) (2008)
Anne Marie Børud

**Anne Marie Børud** (1949–2025) var en norsk låtskriver, sanger og musiker. Sammen med ektemannen Arnold Børud startet hun familiebandet Børud-gjengen tidlig i 1980-årene. Utover i 1990-årene skiftet gruppen navn til Arnold B Family.

De har opptrådt sammen på blant annet albumet *[[Langt mot vest]]*.

## Referanser
LBV 1806-20

**LBV 1806-20** er en luminøs blå variabel eller muligens en dobbeltstjerne i stjernebildet Skytten på mellom  og &nbsp;lysårs avstand. Den har en masse på 130&ndash;150&nbsp;solmasser og har en antatt variabel lysstyrke på 5&nbsp;millioner ganger solen, noe som gjør den sammenlignbar med Eta Carinae og Pistolstjernen.

Til tross for den høye lysstyrken er den nesten helt usynlig fra solsystemet ettersom mindre enn en milliarddel av dens synlige lys når frem til oss; resten absorberes av mellomliggende gass og støv. Selv om stjernen har en størrelsesklasse på +8 ved det nær-infrarøde spektret ved 2&nbsp;mikrometer beregner man at den tilsynelatende størrelsesklassen ligger rundt +35 ved synlige bølgelengder, som man ikke kan oppdage.

## Referanser
Hyperkjempe

En **hyperkjempe** er en stjerne med enormt stor masse og ekstremt høy lysstyrke.

## Egenskaper
### Definisjon
Ordet «hyperkjempe» brukes ofte noe vagt som et begrep for de mest massive stjernene man kjenner til, men det finnes mer presise definisjoner. I 1956 brukte astronomene Feast og Thackaray begrepet «super-superkjempe» (senere hyperkjempe) for stjerner med en absolutt størrelsesklasse
Agel

**Agel** er en kommune i departementet Hérault i regionen Occitanie sør i Frankrike.

## Befolkningsutvikling
***Antall innbyggere i kommunen Agel***

## Referanser


## Eksterne lenker
* 
* Kommunedata INSEE
XU-fjella

**XU-fjella** er et fjellparti i den vestlige delen av Maudheimvidda i Dronning Maud Land. XU-fjella dekker et område på om lag 180 km² i den nordlige delen av Heimefrontfjella og består av rundt 20 nunataker. Bjørnnutane er med sine 2534 moh. det høyeste puntktet i fjellpartiet, som er navngitt etter den største og viktigste allierte etterretningsorganisasjonen i det okkuperte Norge under andre verdenskrig, XU.

## Referanser
Nannestad Fotballklubb

**Nannestad Fotballklubb** (stiftet 9. september 2009) er en norsk fotballklubb fra Nannestad.

## Tabellen 2016

## Divisjonsutvikling

## Eksterne lenker
*
Gliese 892

**Gliese 892** er en stjerne i stjernebildet Kassiopeia. Gliese 892 er mindre og mindre massiv enn solen. Gliese 892 ligger relativt nær jorden med en avstand på 21,51&nbsp;lysår. Dens størrelsesklasse er nær grensen for hva vårt øye kan se. Grensen bruker man å si ligger ved 6.
Kayes (region)

**Kayes** er en region i Mali. Den ligger helt vest i landet og grenser til regionen Koulikoro i øst. Den grenser også til landene Mauritania i nord, Senegal i vest og Guinea i øst.

## Historie

Regionen var kjerneområdet av kongedommet Khasso på 1800-tallet. I løpet av 1800-tallet fikk franskmennene kontroll over området og byen Kayes ble hovedstad i Fransk Sudan i 1892.

## Administrativ inndeling

Kayes er delt inn i sju kretser (*Cercle*).

# Bafoulabé
# Diéma
# Kita
# Kéniéba
# Kayes
# Nioro
# Yélimané
Miravariabel

**Miravariabler**, etter stjernen Mira, er en klasse pulserende variable stjerner som karakteriseres av svært rød farge, pulserende perioder lengre enn hundre dager og en forskjell i lysstyrke på over en størrelsesklasse. De er røde kjemper i de siste stegene i sin utvikling (den asymptotiske kjempegrensen), som kommer til å kaste ut sine ytterste delene i rommet som en planetarisk tåke og bli en hvit dverg innen noen millioner år.

Miravariabler anses å være stjerner med mindre enn to solmasser, men de kan være to tusen ganger så lyssterke som solen på grunn av den enorme oppblåste størrelsen. De antas å pulsere på grunn av at hele stjernen ekspanderer og drar seg sammen. Dette skaper forskjeller i temperatur og radius, som begge er faktorer for variasjoner av lysstyrken. Perioden de pulserer med avhenger av massen og radiusen hos stjernen. Tidlige modeller av Miravariabler antok at stjernen forble sfærisk symmetrisk under denne prosessen (først og fremst for å holde datasimuleringer enkle snarere enn av fysikalske grunner). En senere studier av Miravariabler fant at 75 % av stjernene som kunne observeres *ikke* var sfærisk symmetriske, et resultat som stemmer overens med tidligere observasjoner av Miravariabler, og derfor finnes det nå ønsker om å bruke superdatamaskiner til å gjøre realistiske tredimensjonale simuleringer av stjernene.

## Referanser
Gouinafallene

**Gouinafallene** (fransk *Chutes de Gouina*) er et fossefall i Senegalelva i Mali. Fallene ligger mellom byene Bafoulabé og Diamou i regionen Kayes. De er kjent som «Malis Niagarafallene» (*«Niagara falls of Mali»*). Elva er rundt 500 meter bred og har et fall på 16 meter over fallene.

Maliske myndigheter har foreslått å utnytte fallene til elektrisk kraftproduksjon. 


Fil:Chutes_Gouina2.jpg|Gouinafallene
Fil:Chutes_Gouina1.jpg|Gouinafallene
Fil:Chutes_Gouina4.jpg|Gouinafallene


## Referanser
Ekko (andre betydninger)

**Ekko**  har flere betydninger på norsk:

* Ekko, gjenlyd, etterklang, dvergmål
* Ekho, en nymfe i gresk mytologi som ga opphav til begrepet
* Ekko (radioprogram), NRK P2s magasin om samfunn og vitenskap
* **', musikkalbum av CC Cowboys fra 1998
* [[Ekko (gatemagasin)]]
* [[EKKO kunstgruppe]]
* [[Ekko av Ibsen]]

**Ekko''' er også navn på flere andre produkter, foretak og annet.

## Se også
* ECCO, dansk skoprodusent
Ségou (region)

**Ségou** er en region i Mali. Den ligger midt i landet og grenser til regionene Sikasso, Tombouctou, Mopti og Koulikoro. Den grenser også til landene Mauritania i nord og Burkina Faso i sør.

## Administrativ inndeling
Ségou er delt inn i sju kretser (*Cercle*). Kretsene er videre delt opp i 118 kommuner.

# Bla
# Barouéli
# Macina
# Niono
# Ségou
# San
# Tominian
Koulikoro (region)

**Koulikoro** er en region i Mali. Den ligger vest i landet og grenser til regionene Kayes, Ségou og Sikasso. Den grenser også til landene Mauritania i nord og Guinea i sør. Hovedstadsdistriktet Bamako er helt omsluttet av regionen Koulikoro.

Koulikoro er endeholdeplass for Dakar–Nigerbanen og en viktig havn på Nigerelva

## Administrativ inndeling
Koulikoro er delt inn i sju kretser (*Cercle*). Disse er delt inn i 106 kommuner.

# Banamba
# Dioïla
# Kangaba
# Koulikoro
# Kolokani
# Kati
# Nara
Spikul

En **spikul** er innen solfysikken en dynamisk jetstrøm med en diameter på rundt 500&nbsp;km på solen. Den beveger seg oppover med en hastighet på rundt 20&nbsp;km/s fra fotosfæren. Spikulene ble oppdaget i 1877 av Pietro Angelo Secchi ved Vatikanobservatoriet i Roma. I kromosfæren er spikuler det klart vanligste fenomenet.

Spikuler har en livslengde på 5&ndash;10&nbsp;minutter. Ved solens horisont ser de utdratte ut (når de ses på solskiven kalles de fibriler). Der blir vanligvis forbundet med regioner med høy magnetisk strømning og spikulenes massestrøm er omtrent 100 ganger høyere enn hos solvinden.

## Litteratur
*
*
Høydalsmo Idrottslag

**Høydalsmo Idrottslag** (stiftet 31. desember 1921) er et idrettslag i Tokke kommune i Telemark. Klubben har aktiviteter innen fotball, orientering, skiidrett og egne trimgrupper, men er best kjent for sin historie fra langrenn.

## Historie
Historien begynner før klubben ble stiftet. I 1866 ble det arrangert et skirenn på Ofte i Høydalsmo, eller *løypemøte* som skirenn ble kalt da. Ordfører i den tidligere kommunen, Lårdal, Nils Lauritz Wiborg (1814&ndash;1872) var en av dommerne. Blant deltakerne var Sondre Norheim fra Morgedal og de lokale utøverne Halvor Torkjellson Ofte fra Høydalsmo og Ådne Guldkop fra Lårdal. 

Klubben ble stiftet ved årsskiftet 1921/1922. I 2002 var klubben arrangør for Norgesmesterskapet på ski. Året etter og i 2006 ble kombinert for lag arrangert av klubben.

## Kjente utøvere
*Magnus Krog, kombinert

## Eksterne lenker
*
Sikasso (region)

**Sikasso** er en region i Mali. Den ligger lengst sør i landet og grenser til regionene Ségou og Koulikoro. Den grenser også til landene Guinea i vest, Elfenbenskysten i sør og Burkina Faso i øst. 

## Administrativ inndeling
Sikasso er delt inn i sju kretser (*Cercle*).

# Bougouni
# Kolondiéba
# Kadiolo
# Koutiala
# Sikasso
# Yanfolila
# Yorosso
7. divisjon fotball for menn 2011

**[[7. divisjon fotball for menn]] 2011** var det åttende nivået i norsk fotball 2011. Avdelingene var inndelt i regionale fotballkretsene og det var opp til hver enkel fotballkrets å bestemme hvor mange avdelinger det skal være i divisjonen og hvordan opprykk skal avgjøres. Fotballkretsen kunne selv bestemme hvordan og hvor mange lag som rykket opp til 6. divisjon og ned til eventuell 8. divisjon.

## Avdelingene

### [[Østfold Fotballkrets]] I

### [[Østfold Fotballkrets]] II

### [[Akershus Fotballkrets]]

### [[Oslo Fotballkrets]] I

### [[Oslo Fotballkrets]] II

### [[Oslo Fotballkrets]] III

### [[Buskerud Fotballkrets]]

### [[Vestfold Fotballkrets]]

### [[Telemark Fotballkrets]] I

### [[Telemark Fotballkrets]] II

### [[Rogaland Fotballkrets]] I

### [[Rogaland Fotballkrets]] II

### [[Rogaland Fotballkrets]] III

### [[Rogaland Fotballkrets]] IV

### [[Rogaland Fotballkrets]] V

### [[Hordaland Fotballkrets]] I

### [[Hordaland Fotballkrets]] II

### [[Hordaland Fotballkrets]] III

### [[Hordaland Fotballkrets]] IV

### [[Hordaland Fotballkrets]] V

### [[Nordmøre og Romsdal Fotballkrets]]
Code2000

**Code2000** er en pan-Unicode fonti TrueType-format, som har som mål å inkludere så mange tegn (bokstaver, symboler, osv.) fra så mange skriftsystemer som mulig. Siden 1998 har fonten blitt utviklet av James Kass, og den nyeste versjonen 1.176 sluppet i 2023 skal støtte så mye som mulig av Unicode-standarden.

Code2000 inneholder over  tegn, og hevder å være en av de mest omfattende tilgjengelige fonter. Fontene Code2001, Code2002 og Code20X3 er også under utvikling. Frem til 2010 var fonten tilgjengelig som shareware for $5.

## Eksterne lenker
* www.code2001.com
Proton-protonkjeden

**Proton-protonkjeden** er en av flere fusjonsreaksjoner hvor stjerner omdanner hydrogen til helium, det fremste alternativet er CNO-syklusen. I stjerner som er like store som, eller mindre enn, solen er proton-protonkjeden den reaksjonen som omdanner mest hydrogen til helium.

For å overvinne den elektrostatiske frastøtingen mellom to hydrogenkjerner kreves en stor mengde energi, og denne reaksjonen tar i gjennomsnitt 109&nbsp;år for at den skal sluttføres ved temperaturen i solens kjerne. På grunn av den trege reaksjonen skinner solen fremdeles; hadde det vært en rask reaksjon ville solen ha brukt opp hydrogenet for lenge siden.

Generelt sett kan proton-protonfusjon kun skje dersom temperaturen (den kinetiske energien) hos protonene er tilstrekkelig høy til å overvinne deres gjensidige krefter beskrevet av Coulombs lov. Teorien om at proton-protonreaksjoner var grunnprinsippet bak solens og andre stjerners forbrenning ble tatt frem av Arthur Stanley Eddington på 1920-tallet. På denne tiden ble imidlertid temperaturen på solen ansett å være for lav til å overvinne Coulomb-barrieren. Utviklingen av kvantemekanikken åpnet imidlertid snart for teorien da det ble oppdaget at kvantetunneleringer kunne tillate fusjoner ved lavere temperaturer enn hva som var forutsett i den klassiske fysikken.
Timbuktu (region)

**Timbuktu** (fransk: *Tombouctou*) er en region i Mali. Den ligger nord i landet og grenser til regionene Kidal, Mopti og Gao. Den grenser også til landene Mauritania i vest, Algerie i øst og Burkina Faso i sør.

Timbuktu er den største regionen i Mali og utgjør mer enn en tredjedel av det samlede arealet.

## Administrativ inndeling
Timbuktu er delt inn i fem kretser (*cercle*):

## Referanser


## Eksterne lenker
*
Helium-4

**Helium-4** (4He) er en ikke-radioaktiv isotop av grunnstoffet helium. Den er den klart mest forekommende av de to naturlige isotopene av helium, og utgjør omtrent 99,99986 % av all helium på jorden. Kjernen er identisk med en alfapartikkel, og består av to protoner og to nøytroner.

## Kilder
*
Gammelnubisk

**Gammelnmubisk** er en eldre variant av nubisk, som synes å ha blitt skrevet fra 700-tallet og fram til ut på 1400-tallet. Den nyeste kjente tekst er fra 1485. Gammelnubisk er stammespråket til Nobiin og beslektet med andre nubiske språk som Dongolawi. Språket var utbredt blant annet i det kristne kongedømmet Makuria og Nobatia. Språket er bevart i minst hundre dokumentsider, hovedsakelig av religiøs natur, skrevet i en modifisert form av koptisk skrift; den mest kjente er *Sankt Menas martyrdom*.
CNO-syklusen

**CNO-syklusen** (fra engelsk *carbon-nitrogen-oxygen cycle*; **karbon-nitrogen-oksygensyklusen**), iblant også kalt **Bethe-Weizsäckersyklusen**, er en av to primære fusjonsreaksjoner hvor stjerner konverterer hydrogen til helium. Det fremste alternativet er proton-protonkjeden. Teoretiske modeller viser at CNO-syklusen er den dominerende kilden til energi i stjerner som er større enn solen og at proton-protonkjeden dominerer i stjerner på solens størrelse eller mindre. Forskjellen kommer fra hvordan de temperaturavhengige reaksjonene er: proton-protonkjedens reaksjoner skjer ved temperaturer rundt 4 K, som er den dominerende for mindre stjerner. CNO-kjeden begynner ved rundt 13 K, men dens effektivitet stiger mye raskere med økende temperaturer. Ved ~17 K begynner CNO-syklusen å bli den dominerende energikilden.

Solen har en temperatur på rundt 15,7 K og kun 1,7 % av <sup>4</sup>He-kjernene som dannes i solen kommer fra CNO-syklusen. Prosessen ble foreslått av Carl von Weizsäcker og Hans Bethe uavhengig av hverandre i 1938 og 1939.

I CNO-syklusen bruker de fire protonene karbon-, nitrogen og oksygenisotoper som katalysatorer for å danne en alfapartikkel, to positroner og to nøytrinoer. Positronene vil nesten umiddelbart utslettes med elektroner, noe som frigjør energi i form av gammastråler. Nøytrinoene vekselvirker svært dårlig med materie og ferdes fritt ut av stjernen og fører ut en viss energi. Karbon- nitrogen- og oksygenisotopene er i hovedsak en og samme kjerne som gjennomgår en rekke transformasjoner i en stadig repeterende syklus.

## Referanser
Kidal (region)

**Kidal** er en av åtte regioner i Mali, og dekker et areal på 151&nbsp;430&nbsp;km². Den har beliggenhet i den nordlige delen av landet. Regionens hovedstad er Kidal.

## Geografi
Regionen grenser i vest mot regionen Timbuktu, i sør mot regionen Gao, mot Niger i øst og Algerie i nord.

Kidal har ørkenklima, med dagtemperaturer så høye som 45&nbsp;°C.

I 2009 hadde regionen en befolkning på 67&nbsp;638 innbyggere. Regionen er svært isolert og tynt befolket, med rundt 0.5&nbsp;personer pr kvadratkilometer. Befolkningen består i stor grad av nomadiske tuareger.

Regionens største byer er Kidal, Tessalit og Aguelhok.

## Økonomi og infrastruktur
De viktigste næringene i regionen er husdyrhold, kunst og handel. Kommersielt jordbruk har blitt etablert enkelte steder i Kidal. Regionen er ekstremt isolert, uten asfalterte veier eller elver for transport.

## Historie
Regionen har vært gjennom flere opprør av tuaregene, blant disse i 1963-64 og 1990-91. Regionen Kidal ble dannet 8. august 1991.

Ved utgangen av 2011 var en annen gruppe av tuareger, Mouvement national pour la libération de l'Azawad (MNLA),  aktive i regionen. 6. april 2012  erklærte MNLA Azawad som uavhengig stat, en uavhengighet som ikke ble anerkjent av noe land eller internasjonal organisasjon. Regionen ble inntil 2013 kontrollert av ulike væpnede grupperinger som Ançar Dine og MNLA.

## Kultur
Regionen er befolket primært av tuareger, et nomadisk folkeslag av berbisk opprinnelse. Tuaregene bruker tifinagh-alfabetet.

Selv om den nomadiske livsstilen anses som den best tilpassede i forhold til de krevende klimatiske forholdene i regionen, har flere tettbebyggelser oppstått: Aguelhok, Tessalit og Tinzaouaten.

## Administrativ inndeling

Kidal er delt inn i fire kretser (*Cercle*), som til sammen består av elleve kommuner:

## Se også
*Malis regioner
*Malis kretser

## Referanser


## Eksterne lenker
* 
* Info om Kidal, **(fransk)**
*   **(fransk)**
Mopti (region)

**Mopti** er en region i Mali. Den ligger midt i landet og grenser til regionene Tombouctou i nord og Ségou i sør. Den grenser også til landet Burkina Faso i sørøst.

Byen Djenné og Bandiagaraklippen er oppført på UNESCOs verdensarvliste.

## Administrativ inndeling
Mopti er delt inn i åtte kretser (*Cercle*). Disse er det inn i ytterligere 108 kommuner.

# Bandiagara
# Bankass
# Djenné
# Douentza
# Koro
# Mopti
# Tenenkou
# Youwarou
Nils Lauritz Wiborg

**Nils Lauritz Wiborg** (født 22. oktober 1814 i Drammen, død 26. januar 1872 i Lårdal) var ordfører fra 1857 til 1866 i Lårdal i Telemark, som nå er en del av Tokke kommune. 

Wiborg giftet seg i 1847 med Henriette Dorothea Florentz, datter av fogd Marcus Henrik Florentz, stortingsrepresentant i 1814. Ekteparet fikk syv barn.

Nils Lauritz Wiborg flyttet til Lårdal fra Drammen og åpnet landhandel der i 1845. I 1846 søkte han Lårdal herredsstyre om bevilling til å selge brennevin i sin landhandel, men søknaden ble avslått fordi han i 1845 hadde hatt bevilling for brennevinssalg og dette på en eller annen måte hadde falt uheldig ut. I herredsstyrets protokoll fra møtet 4. november 1846 står det: «Da erfaring for det skadelige i udsalg i stort og smått ligger forsamlingen saa nær efter det i forrige aar udsalg av brennevin fra dette sted, kan forsamlingen paa ingen maade tilraade denne handel for Wiborgs vedkommende.»

Wiborg eide på et tidspunkt flere eiendommer i Lårdal, og var bosatt på eiendommen Trisæt. I Laurdal herredsstyres protokoller står det anført på datoen 18. januar 1854 at Nils Wiborg har opprettet sagbruk.  Som trelasthandler gjorde han blant annet to forretningsreiser til London. I forbindelse med at han planla å opprette en ny landhandel i nabokommunen Mo søkte han formannskapet i Lårdal om en attest. Formannskapet ga ham 23. februar 1857 følgende attest: "I den tid hr. Wiborg har været bosat og virket her i distriktet som landh. i omtrent 12 aar, har det vist seg at han er en særdeles dyktig og forstandig handelsmand orntenlig og paalitelig i alle maader, ligesom en human og retskaffen mand."

I 1850 var han innvalgt som medlem av Laurdal herredsstyre. Den 16. november 1855 valgte herredsstyret ham til varaordfører. I 1857 ble han ordfører. Som ordfører behandlet han blant annet mange veisaker. Mens han satt som ordfører ble Øyfjell sogn overført til Rauland kommune ved kongelig resolusjon av 2. oktober 1859.

Nils Wiborg var sammen med en sakfører Florentz, som trolig er hans svoger Mathias Andreas Florentz, dommer ved det første premieskirennet som ble arrangert i Norge. Det fant sted på Høydalsmo den 6. februar 1866, og den senere verdenskjente skipioneren Sondre Norheim skal ha kommet på 4.-plass i dette rennet.

## Referanser


## Eksterne lenker
* ''genealogy – Sherri’s Family History''